กสทช. กำชับผู้ประกอบการให้ดูแลโครงข่ายให้สมบูรณ์ พร้อมประสานงานแหล่งท่องเที่ยวต่างๆ ให้เพิ่มสัญญาณการใช้งาน เพื่ออำนวยความสะดวกให้กับประชาชนช่วงปีใหม่
กสทช. กำชับผู้ประกอบการให้ดูแลโครงข่ายให้สมบูรณ์ พร้อมประสานงานแหล่งท่องเที่ยวต่างๆ ให้เพิ่มสัญญาณการใช้งาน เพื่ออำนวยความสะดวกให้กับประชาชนช่วงปีใหม่

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) กล่าวว่า กสทช. ได้แจ้งและกำชับให้ผู้ประกอบกิจการโทรคมนาคมทุกรายให้ตรวจสอบและดูแลโครงข่ายให้สมบูรณ์ พร้อมทั้งให้ประสานงานแหล่งท่องเที่ยวต่างๆ เพื่อเพิ่มสัญญาณการให้บริการรองรับการใช้งานของประชาชน อำนวยความสะดวกให้กับประชาชนที่เดินทางกลับบ้านและเดินทางท่องเที่ยวช่วงเทศกาลปีใหม่นี้ 
รวมถึงดูแลคุณภาพสัญญาณเพื่อรองรองรับการติดต่อสื่อสารและการใช้งานอินเทอร์เน็ตปริมาณมาก เพื่อติดต่อสื่อสาร หรือส่งข้อความอวยพรผ่านแอปพลิเคชันบนโทรศัพท์มือถือของประชาชนที่ได้รับความนิยมเพิ่มขึ้นทุกปีด้วย
 
เลขาธิการ กสทช. กล่าวย้ำว่า ช่วงเทศกาลจำเป็นต้องให้โครงข่ายดูแลประสิทธิภาพรองรับการใช้งานโทรศัพท์เคลื่อนที่และการใช้งานดาต้าที่ใช้งานจำนวนมาก โดยเฉพาะช่วงเทศกาลปีใหม่  เพื่อให้ประชาชนได้ใช้บริการที่มีคุณภาพและไม่ติดขัด